stanford-oval/wikipedia huggingface dataset:
Annankatu 6 (Pori)
Toiminta

"Annis" -nimellä yleisesti tunnetussa kulttuurikeskuksessa toimii nykyään useita teatteriryhmiä, Porin teatterinuorten lisäksi muun muassa Vihreä Teatteri sekä Porin ylioppilasteatteri. Annankatu 6 on lisäksi ollut säännöllisesti yksi Lainsuojattomat-teatterifestivaalin näyttämöistä. Myös valtakunnalliseksi laajentunut lapsille suunnattu leikkiteatteri-metodi on saanut alkunsa Annikselta vuonna 1995. Tunnetuimpia Annankatu 6:lla vaikuttaneista teatteriharrastajista ovat muun muassa näyttelijät Mari Rantasila  ja Joonas Nordman  sekä ohjaaja Noora Männistö . Heistä Rantasila ja Männistö olivat myös valtaamassa rakennusta.
Teatteriryhmien lisäksi Anniksella vaikuttaa useita muiden alojen kulttuuritoimijoita ja talossa järjestetään muun muassa erilaisia konsertteja. Anniksella ovat harjoitelleet useat porilaisyhtyeet, kuten Dingo, Disco Ensemble sekä Magyar Posse. Annankatu 6 on tunnettu myös lukuisista graffiteistaan. Vuonna 2001 valmistui Noora Männistön ohjaama Anniksesta kertova dokumenttielokuva ”Rajattoman ajan talo”, joka on esitetty muun muassa TV2:n Dokumenttiprojekti-ohjelmapaikalla.
Historia

Annankatu 6:n ensimmäinen osa valmistui vuonna 1873, kun paikalle rakennettiin olutpanimo kellareineen. Panimossa valmistettiin oluen lisäksi myös virvoitusjuomia sekä kivennäisvettä aina vuoteen 1935 saakka. Rakennusta laajennettiin vuonna 1915 ja myöhemmin vielä 1938, jolloin se saavutti nykyisen muotonsa siipirakennuksineen. Olutpanimon ja virvoitusjuomatehtaan jälkeen Annankatu 6:ssa toimi kirjansitomo vuoteen 1958 je sen jälkeen tekstiilitehdas 1970-luvun jälkipuoliskolle saakka.
Vuonna 1980 tapahtuneen valtauksen jälkeen Porin kaupunki rahoitti talon remontointia vuonna 1982. Entiseen teollisuuskiinteistöön rakennettiin harjoittelu- ja esiintymistiloja nuorisoteatteriryhmille ja yhtyeille. Taloon muutti teatterinuorten lisäksi myös Porin elävän musiikin yhdistys PELMU. Vuonna 1989 Anniksen toimintaa uhkasi samassa korttelissa toimineen Porin Puhelin Oy:n uudisrakennussuunnitelma, joka kuitenkin onnistuttiin estämään. Suuri peruskorjaus rakennukseen valmistui 1990-luvun lopussa.
Aiheesta muualla

Kulttuuritalo Annis (Arkistoitu – Internet Archive)
Kulttuuritalo Annis Facebookissa
Aris Limassol

Aris Limassol (kreik. Άρης Λεμεσού) on kyproslainen jalkapalloseura. Se pelaa kaudella 2013–2014 maan korkeimmalla sarjatasolla Kyproksen jalkapalloliigassa.
Aiheesta muualla

Aris Limassolin kotisivut
Anndi McAfee

| Anndi McAfee> Henkilötiedot |
| --- | --- |
Koko nimi:  Anndi Lynn McAfee
Syntynyt: 28. syyskuuta 1979 (ikä 45)  Los Angeles, Kalifornia
Näyttelijä
Aktiivisena:  1989–
Merkittävät roolit:  Sera (Maa aikojen alussa 5 – salaperäinen saari) Robyn Starling (Tom ja Jerry panevat kaupungin sekaisin) Phoebe (Hey Arnold!)
Palkinnot
 Young Artist (1994) 
Aiheesta muualla
Viralliset kotisivut
IMDb
Anndi Lynn McAfee (s. 28. syyskuuta 1979 Los Angeles, Kalifornia) on yhdysvaltalainen näyttelijä, joka tunnetaan paremmin äänirooleistaan varsinkin Maa aikojen alussa -elokuvasarjasta. Hänet palkittiin vuonna 1994 Young Artist -palkinnolla elokuvasta Tom ja Jerry panevat kaupungin sekaisin.
Ura

McAfee aloitti näyttelemisen seitsemänvuotiaana esiintyen aluksi näytelmissä, myöhemmin hän siirtyi 10-vuotiaana esiintymään televisioon tehden samalla muutamia äänirooleja. McAfree esiintyi muun muassa televisiosarjoissa Teräsmieheni, Koti kuntoon ja Isojen poikien leikit 1990-luvulla. Hän on ollut vuodesta 1997 lähtien Seran äänenä Maa aikojen alussa -elokuvasarjassa, sekä siihen perustuvassa animaatiosarjassa Maa aikojen alussa. 2000-luvulla McAfee on kuitenkin tehnyt enimmäkseen näytelmäroolien sijasta äänirooleja niin animaatioihin, kuin videopeleihin.
Aiheesta muualla

TV.com (Arkistoitu – Internet Archive)
Voice Chasers (Arkistoitu – Internet Archive)
Annankatu 32

| Annankatu 32 |
| --- | --- |

Osoite:  Annankatu 32 – Kansakoulunkatu 10
Sijainti:  Kamppi, Helsinki
Rakennustyyppi:  liike- ja toimistorakennus
Valmistumisvuosi:  1987
Suunnittelija:  Paavo Mänttäri
Rakennuttaja:  Polar-rakennus Oy
Omistaja:  Keskinäinen Työeläkevakuutusyhtiö Elo
Käyttäjä:  Lääkärikeskus Aava
Tyylisuunta:  postmodernismi
Runkorakenne:  teräsbetoni
Julkisivumateriaali:  tiili, graniitti, lasi
Kerrosluku:  7 (+ 2 kellarikerrosta ja ullakkokerros)
Kerrosala:  2 215 m²
Tilavuus:  13 600 m³
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Annankatu 32 on Helsingin Kampissa Annankadun ja Kansakoulunkadun kulmassa sijaitseva seitsenkerroksinen liike- ja toimistorakennus. Rakennuksen on suunnitellut Paavo Mänttärin arkkitehtitoimisto, ja se valmistui vuonna 1987. Rakennus on nykyään Lääkärikeskus Aavan käytössä.
Kuvaus

Rakennus edustaa tyyliltään 1980-luvun postmodernismia laadukkaine rakennusmateriaaleineen. Siinä on seitsemän maanpäällisen kerroksen lisäksi kaksi kellarikerrosta ja konehuoneita sisältävä ullakkokerros. Rakennuksen julkisivu on verhoiltu punatiilellä ja graniitilla, ja sitä koristaa pitkät vertikaaliset ikkunalinjat ja ylemmissä kerroksissa särmikkäät erkkerit. Rakennuksen vesikatto on tehty tummanruskeasta pellistä, ja katutason sisäänkäyntien yllä on ruostumattomasta teräksestä tehdyt katokset. Rakennuksen sisäpihalla on viereisen tontin kanssa yhteinen lasirakenteinen laajennusosa.
Rakennuksen kantavat ulko- ja väliseinät on tehty teräsbetonista, ja välipohjat ovat ontelolaattaa. Kevyet väliseinät on rakennettu tiilestä ja teräksiseen runkoon kiinnitetystä kipsilevystä.
Historia

Aiemmin Annankatu 32:n tontti oli rakentamaton, ja sitä käytettiin pysäköintialueena. Uutta rakennusta suunniteltiin viereisen Frenckellin kirjapainon laajennusosaksi, ja rakennuslupaa sille hakivat Christoffer von Frenckel ja Polar-rakennusyhtiö, joka toimi kohteen rakentajana. Annankatu 32:n suunnittelusta vastasi Arkkitehtitoimisto P. Mänttäri Ky., pääsunnittelijanaan Paavo Mänttäri. Rakennesuunnittelusta vastasi Insinööritoimisto Kalervo Kakko Ky.
Rakentaminen tapahtui samaan aikaan viereisen kirjapainotalon peruskorjauksen kanssa. Koska kaupunki oli hankkinut tontista Kansakoulunkadun puolelta 260 cm leveän kaistan, uusi rakennus sijoittui katulinjassa hieman sisemmäksi kuin muut rakennukset. Vuonna 1988 Mänttärin arkkitehtitoimistolle myönnettiin Kiviteollisuusliiton antama Kivipalkinto suomalaisen luonnonkiven käytöstä.
Vuonna 1992 kiinteistössä avautui tunnettu homobaari Don’t Tell Mama (DTM). Se muutti syksyllä 2002 Iso-Roobertinkadulle, ja sen tilalle tuli Nightclub Fever -yökerho, joka oli myös suosittu homoyleisön keskuudessa. Fever sulki ovensa toukokuussa 2011 vuokrasopimuksen päätyttyä.
Annankatu 32 sekä muutamat viereisten tonttien rakennukset siirtyivät 2000-luvun alussa Fennia-ryhmän omistukseen pitkäaikaiseksi kiinteistösijoituskohteeksi.
Historia > Muutokset ja remontit

1990-luvun loppupuolella rakennuksen ullakkokerrokseen rakennettiin sauna- ja sosiaalitiloja. 2000-luvulla ylempään kellariin rakennettiin liiketiloja, ja pysäköintialue siirrettiin alempaan kellarikerrokseen. Vuosina 2011–2014 suoritettiin laajamittainen peruskorjaus, jonka yhteydessä sisäpihalle tehtiin lasiseinäinen hissiaula, ja maanpäällistä sekä maanalaista kerrosalaa kasvatettiin.
Andernos-les-Bains

Andernos-les-Bainsin rantaa
Andernos-les-Bains on kunta Gironden departementissa Akvitanian hallintoalueella Ranskassa. Kunnassa oli 9 254 asukasta vuoden 1999 väestönlaskennassa. Andernos-les-Bainsin pinta-ala on 20 neliökilometriä.
Land of the Free (Gamma Rayn albumi)

| Land of the Free Gamma Ray |
| --- | --- | --- |

Studioalbumin tiedot
 Äänitetty : R.A.S.H. Studiossa Gelsenkirchenissä ja Hansenin studiolla Hampurissa
 Julkaistu: 29. toukokuuta 1995
 Tuottaja(t): Bauerfeind, Hansen ja Schlächter
 Tyylilaji: Power metal
 Kesto: 56.43
 Levy-yhtiö: Noise Records
Gamma Rayn muut julkaisut
| Insanity & Genius 1993 | Land of the Free 1995 | Somewhere Out in Space 1997 |
Land of the Free on Gamma Rayn vuonna 1995 julkaisema musiikkialbumi. Michael Kiske ja Hansi Kürsch vierailevat levyllä, Kürsch laulaa "Farewell"-kappaleella ja Kiske laulaa "Time to break free"-kappaleen. Albumin viimeinen kappale "Afterlife" on omistettu Ingo Schwichtenbergille.
Kappaleet

Rebellion in Dreamland (Hansen) - 8.44
Man on a Mission (Hansen) - 5.49
Fairytale (Hansen) - 0.50
All of the Damned (Hansen) - 5.01
Rising of the Damned (Hansen) - 0.43
Gods of Deliverance (Rubach–Hansen) - 5.01
Farewell (Schlächter) - 5.11
Salvation's Calling (Rubach) - 4.36
Land of the Free (Hansen) - 4.38
The Saviour (Hansen) - 0.40
Abyss of the Void (Hansen) - 6.04
Time to Break Free (Kiske) - 4.40
Afterlife (Hansen) - 4.46
LP-version bonusraita:
Heavy Metal Mania (Dudley-Mortimer)
Kokoonpano levyllä

Kai Hansen - laulu, kitara
Dirk Schlächter - kitara
Jan Rubach - basso
Thomas Nack - rummut
Arvostelut

AllMusic:
Metalliluola: 9+/10
Aiheesta muualla

Land of the Free (Gamma Rayn albumi) Discogsissa. (englanniksi)
Albumi Land of the Free (Gamma Rayn albumi) Encyclopaedia Metallum -sivustolla (englanniksi)
Arisaka

Malli 38
Malli 44
Malli 97
Arisaka (jap. 有坂銃, Arisaka-jū) on vuosien 1898–1945 välillä valmistettu japanilaisten pulttilukkoisten sotilaskiväärien mallisarja. Arisaka-kivääreitä alettiin valmistaa japanilaisten huomattua Kiinan–Japanin sodassa (1894–1895) vanhat Murata-kiväärinsä vanhanaikaisiksi. Tällöin perustettiin eversti Nariakira Arisakan (1852–1915) johtama komitea, jonka tarkoituksena oli uudistaa japanilaiset sotilaskiväärit.
Ensimmäinen malli, malli 30, valmistui vuonna 1897. Kivääri sai paljon vaikutteita saksalaisista Mauser-kivääreistä, mutta siinä oli joitain omia ratkaisuja. Mallista 30 tehtiin myös karbiiniversio. Mallinumerot tulevat keisari Meijin hallitusvuosien mukaan; malli 30 ilmestyi Meijin 30. hallitusvuonna. Seuraava malli, 35, niin sanottu laivastomalli ilmestyi vuonna 1902. Aseessa oli tehty muutoksia lähinnä lukkoon. Mallit 30 ja 35 olivat mukana Japanin–Venäjän sodassa 1905. Seuraava malli, 38, valmistui vuonna 1905. Malliin 38 kehitettiin kokonaan uusi lukko, ja lisäksi tähtäimiä muutettiin hieman. 38-mallista kehitettiin myös karbiinimallit lähinnä ratsuväelle. Näistä ensimmäinen oli mallin 38 karbiini vuonna 1905. Tämän korvasi vuonna 1911 mallin 44 ratsuväkikarbiini. Karbiineille oli ominaista suuri rekyyli ja suuliekki.
Mallit 30 ja 38 olivat 6,5 × 50 -kaliiperisia. Japanin ja Kiinan sodassa 1931 japanilaiset katsoivat, että 6,5 × 50 oli liian heikkotehoinen patruuna ja kehittivät brittiläiseen .303-patruunaan perustuvan uuden, tehokkaamman patruunan, 7,7 × 58:n. Uudelle patruunalle suunniteltu mallin 99 kivääri otettiin käyttöön vuonna 1939.
Malli 99 oli muuten sama kuin malli 38, mutta siinä oli paranneltu tähtäin muun muassa lentokonetorjuntaa varten ja yksijalkainen etutuki eli monopodi. Mallista 99 valmistettiin kahta eri versiota: lyhyttä (pituus 1 117 mm) ja pitkää kivääriä (pituus 1 269 mm).
Mallista 99 kehitettiin vielä lisäksi kaksi niin sanottua TeRa-kivääriä (sanoista ”Teishin rakkasan shōjū”, jap. 挺身落下傘小銃, laskuvarjovapaaehtoisten kivääri), kahteen osaan katkaistavaa laskuvarjojoukoille tarkoitettua versiota: malli 100 ja malli 2.
Malli 97 oli malliin 38 perustuva, 2,5 kertaa suurentavalla kiikaritähtäimellä varustettu tarkka-ampujamalli, joka otettiin käyttöön vuonna 1937.
Kiinalaiset ja pohjoiskorealaiset joukot käyttivät eri mallisia Arisaka-kiväärejä vielä Korean sodassa.
Aiheesta muualla

Suomalainen asekeräily: Arisaka-kivääri
Arisaka Rifle Collector’s Guide (englanniksi)
Tietoja Suomen armeijan vuonna 1918 kaappaamista kivääreistä (englanniksi)
Japanilaisia kivääreitä (englanniksi)
Amelia Edwards

| Amelia Edwards |
| --- | --- |
 Amelia Edwards vuonna 1890.
Henkilötiedot
Syntynyt: 7. kesäkuuta 1831 Lontoo
Kuollut: 15. huhtikuuta 1892 (60 vuotta) Weston-super-Mare, Yhdistynyt kuningaskunta
Kansalaisuus:  brittiläinen
Koulutus ja ura
Tutkimusalue:  egyptologia
Amelia Edwards (7. kesäkuuta 1831 – 15. huhtikuuta 1892) oli brittiläinen journalisti, kirjailija ja egyptologi. Edwardsin menestyneimpiä kirjoja ovat kummitustarina The Phantom Coach ("Kummitusvaunut"; 1864), romaanit Barbara's History (”Barbaran historia”; 1864) ja Lord Brackenbury (”Lordi Brackenbury”; 1880) sekä Egyptistä kertova matkakertomus A Thousand Miles up the Nile (”Tuhat virstaa Niiliä pitkin”; 1877), joka kertoi hänen vuosina 1873–1874 Egyptiin tekemästään matkasta. Edwards oli ahkera vaikuttaja egyptologiassa, ja hän oli yksi Egypt Exploration Fundin (nykyisen Egypt Exploration Societyn) perustajista.
Edwards eli avoimen homoseksuaalisessa suhteessa Ellen Drew Braysherin (9. huhtikuuta 1804 – 9. tammikuuta 1892) kanssa, mikä oli viktoriaanisena aikana hyvin epätavallista.
Varhainen elämä

Vuonna 1831 Lontoossa syntynyt Edwards oli pankkiiri Thomas Edwardsin ja Alicia Walpolen ainoa lapsi. Amelia osoitti jo nuorena kirjallista lahjakkuutta, ja hän julkaisi jo 14-vuotiaana kirjoituksiaan aikakauslehdissä. Myöhemmin hän päätti ryhtyä muusikoksi, mutta hänen laulamistaan haitanneen sairauden ja vuonna 1851 solmitun epäonnistuneen kihlauksen jälkeen Amelia päätti palata kirjoittajaksi vuonna 1853.
Kirjailijana

Edwardsin ensimmäinen romaani My Brother's Wife (”Veljeni vaimo”) julkaistiin vuonna 1864, ja se sai positiivisen vastaanoton. Kirjailijanuransa aikana Edwards julkaisi kaikkiaan kymmenen romaania sekä lastenkirjoja ja tietokirjojen käännöksiä. Hänet tunnetaan kuitenkin parhaiten matkakertomuksista Dolomiiteilta ja Egyptistä.
Egypti

Edwardsille hänen ystävänsä Lucy Renshawen kanssa vuosina 1873–1874 Egyptiin tekemä matka oli käänteentekevä. Edwards suoritti matkalla pienen kaivauksen, ja palattuaan Isoon-Britanniaan hän paneutui egyptologiaan ja arkeologiaan ja opetteli lukemaan hieroglyfejä.
Edwards julkaisi lukuisia tieteellisiä artikkeleita muinaisesta Egyptistä. Hän oli erityisen huolissaan muinaisen Egyptin muinaisjäännösten huonosta kunnosta. Parantaakseen tilannetta hän oli perustamassa Egypt Exploration Fundia vuonna 1882.
Kuolema

Edwards sairastui keuhkokuumeeseen valvoessaan egyptiläisten löytöjen purkamista Lontoon satamassa vuonna 1891. Hän menehtyi 15. huhtikuuta seuraavana vuonna kotonaan Weston-super-Maressa. Edwards testamenttasi egyptiläisten esineiden kokoelmansa ja huomattavan kirjastonsa University College Londonille. Hän lahjoitti testamentissaan myös tarvittavat varat Englannin ensimmäisen egyptologian professuurin perustamiseen. Viran sai hoitaakseen Edwardsin pitkäaikainen ystävä, egyptologi ja arkeologi William Flinders Petrie.
Edwards on haudattu vain muutamaa kuukautta aiemmin kuolleen elämänkumppaninsa Ellen Drew Braysherin ja Braysherin vuonna 1862 kuolleen tyttären Sarah Harriet Braysherin kanssa St Mary's Churchin kirkkomaalle Henburyyn. Heidän hautaansa koristaa obeliski, ja Edwardsin hautaamisen jälkeen haudalle lisättiin egyptiläinen elämää symboloiva ankh-risti.
Sfinksi ja pyramidit kuvattuna Edwardsin kirjassa A Thousand Miles up the Nile (”Tuhat virstaa Niiliä pitkin”). Vuoden 1890 painos.
Antoni Baraniak

Antoni Baraniak.
Antoni Baraniak (1. tammikuuta 1904 Sebastianowo – 20. elokuuta 1977) oli puolalainen roomalaiskatolinen arkkipiispa. Hänet vihki salesiaanien papiksi Adamo Stefano Sapieha 3. elokuuta 1930. Hänet nimitettiin Gnieznon arkkihiippakunnan vihkipiispaksi ja Theodosiopolis in Armenian titulaaripiispaksi 26. huhtikuuta 1951, ja piispaksi vihkiminen seurasi 8. heinäkuuta. Pääkonsekraattorina toimi Stefan Wyszyński, jota avustivat Tadeusz Pawel Zakrzewski ja Lucjan Bernacki.
Baraniak sai 30. toukokuuta 1957 nimityksen Poznańin arkkipiispaksi, jona hän toimi loppuikänsä. Hän osallistui Vatikaanin toiseen kirkolliskokoukseen.
Aiheesta muualla

Kuvia tai muita tiedostoja aiheesta Antoni Baraniak Wikimedia Commonsissa
Assistentti

Assistentti tarkoittaa yleisesti apulaista. Yliopistossa assistentti on määräaikainen tehtävä (tyypillisesti 3-5 vuotta), joka on tarkoitettu tieteellistä jatkotutkintoa eli lisensiaatin tai tohtorin tutkintoa suorittaville jatko-opiskelijoille. Työtehtäviin kuuluu tutkimustyön lisäksi opetustehtäviä, kuten harjoitusten pitoa, harjoitustöiden tai laboratoriotöiden ohjausta sekä joskus myös luennointia. Assistentti on nimikkeenä poistumassa ja vastaavasta tehtävästä käytetään jatkossa tutkijakoulutettavan nimikettä.
Erotukseksi varsinaisista assistenteista käytetään joskus termiä tuntiassistentti tarkoittamaan yliopistoissa tuntityönä muuta kuin luento-opetusta antavaa henkilöä. Tässä tehtävässä voi olla myös opiskelijoita, joilla ei vielä ole tutkintoa. Varsinaista tuntiassistentin nimikettä ei ole, vaan näitä tehtäviä hoitavat henkilöt ovat työnimikkeeltään sivutoimisia tuntiopettajia, tutkimusapulaisia tai tutkimusavustajia.
Yliassistentti on yliopiston määräaikainen tehtävä (tyypillisesti 5 vuotta), johon pääsemiseksi vaaditaan pääsääntöisesti tohtorin tutkinto. Myös lisensiaatintutkinto tai ylempi korkeakoulututkinto ja erityinen perehtyneisyys alaan voi tulla kyseeseen.
Käytännössä yliassistentuuri on nykyään pätevöitymistehtävä tohtoreille, joskin tämä nimike on korvaantumassa nimikkeellä tutkijatohtori. Tavallisesti työtehtäviin kuuluu opetusta samaan tapaan kuten assistentillakin, mutta luennoinnin osuus on suurempi. Yliassistentit ohjaavat myös opinnäytetöitä, erityisesti kandidaattitasolla.
Assis Lopes

Assis Lopes (s. 19. joulukuuta 1934 Rio de Janeiro) on brasilialainen roomalaiskatolinen piispa. Hänet vihittiin papiksi São Sebastião do Rio de Janeiron arkkihiippakuntaan 3. heinäkuuta 1968 ja nimitettiin sen vihkipiispaksi sekä Zaraïn titulaaripiispaksi 22. tammikuuta 2003. Piispaksi vihkiminen seurasi 19. maaliskuuta. Pääkonsekraattorina toimi Eusébio Oscar Scheid, jota avustivat Augusto José Zini Filho ja João d'Avila Moreira Lima.
Lopes toimi vihkipiispana, kunnes jäi eläkkeelle 26. tammikuuta 2011.
Asuntojen hintasääntely

Asuntojen hintasääntely tai asuntojen hintasäännöstely tarkoittaa yleensä sitä, että asunnon myyntihintaa on rajoitettu. Asunnon myynnin tulee tällöin tapahtua ennalta määritellyn hintatason mukaisesti. Yksi esimerkki hintasääntelystä on Helsingin kaupungin Hitas-järjestelmä, jossa asuntojen myyntihinta on säännelty vähintään 30 vuotta rakentamisesta.
Asuntojen hintasääntelyn tarkoituksena on pitää hintataso kohtuullisena.
Antonelli

Antonelli on sukunimi, joka viittaa muun muassa seuraaviin henkilöihin:
Abundio Antonelli (n. 1575–1629), italialainen säveltäjä
Andrea Antonelli (1988–2013), italialainen ratamoottoripyöräilijä
Andrea Kimi Antonelli (s. 2006), italialainen rata-autoilija
Ennio Antonelli (s. 1936), italialainen kardinaali
Dominic Antonelli (s. 1967), yhdysvaltalainen astronautti
Giacomo Antonelli (1806–1876), italialainen kardinaali, Kirkkovaltion pääministeri ja Pyhän istuimen kardinaalivaltiosihteeri
Laura Antonelli (1941–2015), italialainen elokuvanäyttelijä
Tuula Siponius, oik. Antonelli (s. 1940), suomalainen iskelmälaulaja.
Muita

Antonelli Motorsport
| --- | --- |
: Tällä täsmennyssivulla luetellaan henkilöitä, joilla on sama sukunimi.
Antonello da Caserta

Antonello da Caserta (n. 1355 Caserta – 1402 Pavia) oli italialainen keskiajan säveltäjä. Hänen ranskankieliset työnsä todennäköisesti 1370- ja 1380-luvuilta ovat tyylillisesti niin lähellä Guillaume de Machautia, että hän on saattanut olla jonkin aikaa Ranskassa Machaut'n opissa. Hän oli myös munkki.
Da Casertan madrigaalin Del glorioso titolo d'esto duce uskotaan olevan Gian Galeazzo Viscontin Milanon herttuaksi kruunaamista (1395) varten sävelletty. Ballata Più chiar che'l sol on saattanut olla herttuan sisaruksentytär Lucia Viscontin naimisiinmenon (1399) kunniaksi tehty. Da Caserta saattoi kuolla vuonna 1402 hovia samoihin aikoihin koetelleeseen kulkutautiin.
Da Casertan teoksiin kuuluu yhdeksän balladia, kahdeksan ballataa, kaksi rondeauta, madrigaali, virelai ja hymni. Lisäksi jotkin hänen mahdollisista teoksistaan ovat jääneet alkuperältään kyseenalaisiksi. Suurin osa da Casertan teoksista on säilynyt joko Mancini Codexissa Luccassa tai Archivio di Stato Bibliotecassa Modenassa.
Aiheesta muualla

IMSLP: Antonello da Caserta: nuotteja
Antigonae

Antigonae on Carl Orffin säveltämä viisinäytöksinen ooppera. Poiketen monista muista Orffin teoksista, säveltäjä ei kirjoittanut tähän teokseen librettoa itse, vaan sen kirjoitti Friedrich Hölderlin Sofokleen tragedian pohjalta. Teos sai ensiesityksensä Salzburgissa 9. elokuuta 1949.
Henkilöt

Antigonae (sopraano)
Ismene, Antigonaen sisar (altto)
Kuningas Kreon (baritoni)
Vartija (tenori)
Hämön, Kreonin poika (tenori)
Tiresias, selvänäkijä (tenori)
Lähetti (basso)
Eurydice, Kreonin vaimo (sopraano)
Kuoronjohtaja (baritoni)
Thebalaisia vanhuksia (kuoro)
Synopsis > Tapahtumapaikka ja -aika

Kuninkaan palatsi Thebassa myyttisenä aikana
Synopsis > Juoni

Kaksoset Eteokles ja Polyneikes (sekä he että siskokset Antigonae ja Ismene ovat Oidipuksen ja hänen äitinsä yhteisestä avioliitosta) asettuvat Theban piirityksessä toisiaan vastaan ja kuolevat. Kuningas Kreon julistaa Polyneikeen valtionviholliseksi, koska tämä taisteli hyökkääjien puolella Eteokleen puolustaessa Thebaa. Kreon kieltää myös valtiovihollisen hautaamisen. Antigonae rikkoo kuitenkin kuningas Kreonin määräystä ja hautaa veljensä perinteiseen tapaan. Siitä hyvästä hänet tuomitaan kuolemaan. Silloin Antigonaen kihlattu, Kreonin poika Hämön, pyytää isältään armoa. Myös selvänäkijä Tiresias varoittaa kuningasta onnettomuuksista, jos tämä ei peru langettamaansa tuomiota.
Pojan pyynnöillä ja Tiresiaan varoituksilla ei ole vaikutusta. Antigonae tekee itsemurhan, ja myös Hämön riistää hengen itseltään. Kreonin vaimo, Eurydice, ei kestä häpeää ja hänkin päättää elämänsä. Jäljelle jää vain murheellinen kuningas Kreon.
Ammunnan Euroopan-mestaruuskilpailut 2007 - 10 m liikkuvamaali, sekajuoksut, naiset

10 m liikkuvanmaalin, sekajuoksuissa naiset ampuvat 40 laukausta. Joukkuekilpailussa joukkueen muodostavat kolme saman maan kilpailijaa.
Naisten 10 m liikkuvanmaalin, sekajuoksuissa EM-kilpailut 2007 järjestettiin 15. maaliskuuta, Deauvillessä.
Henkilökohtainen kilpailu

|  | Kilpailija | Kilpailija | 1 sarja | 2 sarja | 3 sarja | 4 sarja | Tulos |
| --- | --- | --- | --- | --- | --- | --- | --- |
|  | Audrey Corenflos |  Ranska | 92 | 97 | 99 | 97 | 385 |
|  | Irina Izmalkova |  Venäjä | 95 | 94 | 92 | 95 | 376 |
|  | Halyna Avramenko |  Ukraina | 95 | 94 | 95 | 90 | 374 |
| 4. | Olga Stepanova |  Venäjä | 91 | 98 | 93 | 89 | 371 |
| 5. | Orsolya Kuti |  Unkari | 88 | 96 | 88 | 95 | 367 |
| 6. | Julija Ejdenzon |  Venäjä | 94 | 83 | 93 | 96 | 366 |
| 7. | Viktorija Zabolotna |  Ukraina | 89 | 94 | 91 | 92 | 366 |
| 8. | Volha Markava |  Valko-Venäjä | 88 | 92 | 95 | 88 | 363 |
| 9. | Daniela Faust |  Saksa | 95 | 86 | 87 | 87 | 355 |
| 10. | Kateryna Samohina |  Ukraina | 85 | 94 | 88 | 84 | 351 |
Joukkue kilpailu

|  | Joukkue | 1 sarja | 2 sarja | 3 sarja | 4 sarja | Tulos |
| --- | --- | --- | --- | --- | --- | --- |
|  |  Venäjä | 280 | 275 | 278 | 280 | 1113 |
|  | Irina Izmalkova | 95 | 94 | 92 | 95 | 376 |
|  | Olga Stepanova | 91 | 98 | 93 | 89 | 371 |
|  | Julija Ejdenzon | 94 | 83 | 93 | 96 | 366 |
|  |  Ukraina | 269 | 282 | 274 | 266 | 1091 |
|  | Halyna Avramenko | 95 | 94 | 95 | 90 | 374 |
|  | Viktorija Zabolotna | 89 | 94 | 91 | 92 | 366 |
|  | Katerina Samohina | 85 | 94 | 88 | 84 | 351 |
Aris Fioretos

Aris Fioretos Göteborgissa syyskuussa 2015.
Aris Antonis Fioretos (s. 6. helmikuuta 1960 Göteborg) on ruotsalainen kirjailija ja kääntäjä.